със седлово прикачно устройство, производителят посочва минималния и максималния надвес на седлото.
 2.8.
 Допълнителни изисквания, когато превозното средство може да тегли ремарке
 2.8.1.
 Изискванията, посочени в точки 2.2., 2.3. и 2.4. се прилагат, като се вземат предвид масата на теглително-прикачното устройство и технически допустимата максимална маса в точката на прикачване.
 2.8.2.
 Без да се засягат изискванията на точка 2.4., технически допустимата максимална маса на задната(ите) ос(и) може да бъде надвишена с не повече от 15 %.
 2.8.2.1.
 Когато технически допустимата максимална маса на задната(ите) ос(и) е надвишена с не повече от 15 %, се прилагат изискванията на точка 5.2.4.1. от Правило No 142 на ООН.
 9
 2.8.2.2.
 В държавите членки, в който това е разрешено от законодателството за движение по пътищата, производителят може да посочи в подходящ придружаващ документ, като ръководството за употреба или поддръжка, че технически допустимата максимална маса с товар на превозното средство може да се надвиши с не повече от 10 % или със 100 kg, като се взема по-ниската от двете стойности.
 Тази разпоредба се прилага единствено когато се тегли ремарке при условията, посочени в точка 2.8.2.1., при условие че експлоатационната скорост е ограничена до 100 km/h или по-малко.
 3.
 Теглена маса и маса в точката на прикачване
 3.1.
 По отношение на технически допустимата максимална теглена маса се прилагат следните изисквания:
 3.1.1.
 Ремаркета, оборудвани с работна спирачна уредба
 3.1.1.1.
 Технически допустима максимална теглена маса на превозното средство представлява най-малката от следните стойности:
 а)технически допустимата максимална теглена маса въз основа на конструктивните характеристики на превозното средство и здравината на теглително-прикачното устройство;
 б)технически допустимата максимална маса с товар на теглещото превозно средство;
 в)1,5 пъти технически допустимата максимална маса с товар на теглещото превозно средство в случай на превозно средство с повишена проходимост, както е определено в приложение I към Регламент (ЕС) 2018/858.
 3.1.1.2.
 Въпреки това, технически допустимата максимална теглена маса не трябва да надвишава 3500 kg.
 3.1.2.
 Ремаркета без работна спирачна уредба
 3.1.2.1.
 Допустимата теглена маса е по-ниската от следните стойности:
 а)технически допустимата максимална теглена маса въз основа на конструктивните характеристики на превозното средство и здравината на теглително-прикачното устройство;
 б)половината от масата в готовност за движение на теглещото превозно средство.
 3.1.2.2.
 Технически допустимата максимална теглена маса не трябва да надвишава 750 kg.
 3.2.
 Технически допустимата максимална маса в точката на прикачване не трябва да е по-малка от 4 % от допустимата максимална теглена маса и не трябва да е по-малка от 25 kg.
 3.3.
 В ръководството за употреба производителят посочва технически допустимата максимална маса в точката на прикачване, точките за монтиране на теглително-прикачното устройство върху теглещото превозно средство и допустимия максимален заден надвес за точката на прикачване.
 3.4.
 Технически допустимата максимална теглена маса не трябва да се определя в зависимост от броя на пътниците.
 4.
 Маса на състав от превозни средства
 Технически допустимата максимална маса с товар на състав от превозни средства не трябва да надвишава сумата на технически допустимата максимална маса с товар и технически допустимата максимална теглена маса.
 5.
 Потегляне по наклон
 5.1.
 Теглещото превозно средство трябва да може да задвижи пет пъти състава от превозни